Úrad vlády SR						  Na rokovanie vlády SR
Sekcia hospodárskej politiky					  dňa 21.8.2002
									  k číslu: 5927/2002
									  k bodu: 53

S t a n o v i s k o 

k Návrhu na vydanie rozhodnutia o privatizácii častí zdravotníckeho zariadenia Poliklinika Karlova Ves – časti
-	Sanatórium pre deti s  ochorením dýchacích ciest, Kudlákova 7, Bratislava,
-	Denné rehabilitačné sanatórium pre deti, Donnerova 1, Bratislava,
-	Sanatórium pre deti s chybami zraku, Bošániho 2, Bratislava,
-	Sanatórium MUDr.Márie Sýkorovej pre deti s  rizikovým vývinom, Fedákova 5, Bratislava,
-	Lekáreň Vitalita, Líščie údolie 57, Bratislava

I.
Materiál predkladá ministerka pre správu a privatizáciu národného majetku na základe zákona č.92/1991 Zb. v znení neskorších predpisov.

V návrhu vstupuje do privatizácie podľa základného privatizačného projektu a zoznamu zdravotníckych zariadení zaradených do 2. etapy privatizácie Poliklinika Karlova Ves, rozdelená na uvedené časti s hlavným predmetom činnosti, ktorý je poskytovanie ambulantnej liečebno-preventívnej starostlivosti a  nepretržitej lekárenskej prevádzky.

                                                       II.
Materiál nebol predmetom štandardného medzirezortného pripomienkového konania.

III.
Nadobúdatelia privatizovaného majetku boli vybraní na základe výberového konania a po splnení všetkých podmienok tohto konania.

Z procesného a formálneho hľadiska Sekcia hospodárskej politiky Úradu vlády SR nemá k návrhu pripomienky.

Návrh nebol predložený na posúdenie Porade ekonomických ministrov.

Odporúčame, aby vláda prijala navrhované uznesenie.

Bratislava  16. 8. 2002